**Герб Светлагорска** — афіцыйны геральдычны сімвал горада Светлагорск Гомельскай вобласці. Герб зарэгістраваны ў Гербавым матрыкуле Рэспублікі Беларусь 22 верасня 2000 года № 43.

Апісанне
--------

У чырвоным полі іспанскага шчыта залатое сонца.

Выява герба была зацверджана рашэннем Светлагорскага гарадскога Савета дэпутатаў ад 28 чэрвеня 2000 года № 41, палажэнні аб іх — гарадскім выканаўчым камітэтам 27 верасня 2000 года № 531. Аўтар герба Б. К. Пірштук.

Гісторыя
--------

Значок з гербам Светлагорска ўзорам 1991-га года.
### Першы герб

Да прыняцця сучаснага герба ў Светлагорску існавала гербападобная эмблема, выкананая ў духу савецкай сімволікі – Праметэй як сімвалічны вобраз упартага супраціву творчага мысляра неспрыяльнаму лёсу. Аголеная фігура тытана з грэчаскай міфалогіі была намалявана з факелам у руцэ на фоне двух касых чырвона-зялёных палос. У гербе былі размешчаны таксама назва горада і дата яго заснавання, што супярэчыць класічным законам складання тэрытарыяльнай геральдыкі.

Аўтарам герба стаў Віктар Аляксандравіч Смаляр.

### Сучасны герб

Распрацоўка новага герба вялася ад пачатку 1999 г. Урад Светлагорска звярнуўся да Геральдычнай камісіі з просьбай дапамагчы распрацаваць новы герб. Свой праект герба прапанаваў Андрэй Шпунт. На гербе была адлюстравана лацінская літара S у чырвоным полі, стылізаваная пад выгін ракі Берэзіны, ва ўпадзінах якой размяшчаліся рыцарскі крыж — сімвал Гомельшчыны, і графская карона Манкевічаў. Праект герба разгледжваўся гарадскімі ўладамі і не быў прыняты.

Ідэя сучаснага герба была падказана старшынёй Светлагорскага гарвыканкама Б.К. Пірштуком. Аўтар арыентаваўся на назву горада: яго светлую, «сонечную» назву вырашана было адлюстраваць на гербе ў выглядзе Сонца. У геральдыцы Сонца з’яўляецца сімвалам, які адносяцца да разраду «натуральных фігур», падразраду «свяцілы, стыхіі», і сімвалізуе святло, багацце, дастатак. Звычайна гэты знак выглядае як круг з чалавечым тварам, акружаны папераменна прамымі і звілістымі прамянямі. З гістарычных аналагаў герб з выявай Сонца быў у Падольскага ваяводства. Залатая выява Сонца ў геральдыцы, як правіла, спалучаецца з чырвоным колерам.

Падобныя гербы
--------------

* Герб Камянца-ПадольскагаГерб Камянца-Падольскага
* Герб Падольскага ваяводства, 1839 годГерб Падольскага ваяводства, 1839 год
* Герб Падольскага ваяводства, XVII ст.Герб Падольскага ваяводства, XVII ст.
* Гістарычны герб ПадолляГістарычны герб Падолля
* Герб Хмяльніцкай вобласціГерб Хмяльніцкай вобласці
* Герб муніцыпалітэта Андрайч  (англ.) (бел. ІспаніяГерб муніцыпалітэта Андрайч  (англ.) (бел. Іспанія
* Герб Новасвецкага сельскага пасялення  (руск.) (бел. Ленінградская вобласць, РасіяГерб Новасвецкага сельскага пасялення  (руск.) (бел. Ленінградская вобласць, Расія
* Герб вёскі Лукаў  (чэшск.) (бел. ЧэхіяГерб вёскі Лукаў  (чэшск.) (бел. Чэхія

Гл. таксама
-----------

* Сцяг Светлагорска

Зноскі
------

1. 1 2  г. Светлагорск – Афіцыйныя геральдычныя сімвалы Рэспублікі Беларусь  (бел.). Праверана 21 жніўня 2023.
2. 1 2  герб светлогорска **(нявызн.)**. *www.heraldicum.ru*. Праверана 15 кастрычніка 2023.

| ⛭Гербы населеных пунктаў Гомельскай вобласці |
| --- |
| Гарады | 
Буда-Кашалёва ·  Васілевічы ·  Ветка ·  Гомель ·  Добруш ·  Ельск ·  Жлобін ·  Жыткавічы ·  Калінкавічы ·  Мазыр ·  Нароўля ·  Петрыкаў ·  Рагачоў ·  Рэчыца ·  Светлагорск ·  Тураў ·  Хойнікі ·  Чачэрск
 |  |
| Гарадскія пасёлкі | 
Азарычы ·  Акцябрскі ·  Брагін ·  Камарын ·  Капаткевічы ·  Карма ·  Лельчыцы ·  Лоеў ·  Парычы ·  Сасновы Бор ·  Стрэшын ·  Уваравічы
 |